open-index/open-wikipedia-markdown huggingface dataset:
Rombo áureo

miniatura|240x240px|O rombo áureo.
En xeometría, un rombo áureo (tamén denominado **rombo dourado** ou **rombo** de ouro) caracterízase porque as súas diagonais están na proporción \frac{p}{q}=\varphi\!, onde \varphi\! é o número **áureo**.

## Elementos 
Os ángulos internos do rombo son

: 2\arctan\frac{1}{\varphi} = \arctan{2}\approx63.43495 graos
: 2\arctan\varphi = \arctan{1} + \arctan{3} \approx116.56505 graos, que tamén é o ángulo diedro do dodecaedro

A lonxitude do lado do rombo áureo con diagonal curta q=1 é

: \begin{array}{rcl}e&=&\tfrac{1}{2}\sqrt{p^2+q^2}\\&=&\tfrac{1}{2}\sqrt{1+\varphi^2}\\&=&\tfrac{1}{4}\sqrt{10+2\sqrt{5}}\\&\approx&0.95106\end{array}

Un rombo áureo con lonxitude dos lados unidade, ten lonxitudes diagonais

: \begin{array}{rcl}p&=&\frac{\varphi}{e}\\&=&2\frac{1+\sqrt{5}}{\sqrt{10+2\sqrt{5}}}\\&\approx&1.70130\end{array}
: \begin{array}{rcl}q&=&\frac{1}{e}\\&=&4\frac{1}{\sqrt{10+2\sqrt{5}}}\\&\approx&1.05146\end{array}

## Poliedros 
Varios poliedros notábeis teñen rombos áureos como caras, incluíndo:

* Os dous romboedros áureos (con seis caras cada un)
* O dodecaedro de Bilinski (con 12 caras)
* O icosaedro rómbico (con 20 caras)
* O triacontaedro rómbico (con 30 caras)
* O hexacontaedro rómbico non convexo (con 60 caras)

O primeiros cinco destes son os únicos poliedros convexos con caras de rombos áureos, pero existen infinitos poliedros non convexos que teñen esta forma para todas as súas caras.

Ficheiro:Acute_golden_rhombohedron.png|Romboedro áureo agudo
Ficheiro:Flat_golden_rhombohedron.png|Romboedro áureo obtuso
Ficheiro:Bilinski dodecahedron.png|Dodecaedro de Bilinski
Ficheiro:Rhombic icosahedron.svg|Icosaedro rómbico
Ficheiro:Rhombictriacontahedron.svg|Triacontaedro rómbico
Ficheiro:Rhombic hexecontahedron.png|Hexacontaedro rómbico

## Véxase tamén 
### Bibliografía 
* M. Livio, "A relación áurea: a historia de Phi, o número máis asombroso do mundo", Nova York: Broadway Books, p. 206, 2002.
### Outros artigos 
* Rectángulo dourado
*Número dourado
*Espiral dourada
* Triángulo áureo
### Ligazóns externas 
* Weisstein, Eric W. «Golden Rhombus». En Weisstein, Eric W, ed. MathWorld (en inglés). Wolfram Research.
* Weisstein, Eric W. «Golden Rhombohedron». En Weisstein, Eric W, ed. MathWorld (en inglés). Wolfram Research.
Víctor García Raja

**Víctor García Raja**, nado en Valencia o 1 de xaneiro de 1997, é un futbolista español que xoga de extremo e lateral dereito. Dende 2025 milita no Levante, da Primeira División.

## Traxectoria 
Natural de Xeraco e de posición extremo, formouse nas categorías inferiores do CF Torre Levante valenciano, no que xogou en categoría xuvenil co que debutou pronto na Terceira División, ademais de xogar na selección valenciana en categorías inferiores. 

En 2018 asinou polo Fabril da Segunda División B, co que debutou no primeiro partido de liga da tempada 2018/19 contra o Internacional de Madrid, anotando os seus primeiros dous goles. Pouco despois, o 12 de setembro de 2018, Natxo González fíxoo debutar co primeiro equipo do Deportivo da Coruña na Copa do Rei, no estadio de La Romareda contra o Real Zaragoza.

O ano futbolístico rematou co descenso do Fabril a Terceira a pesar dos seus 7 goles marcados, e o xogador asinou co Real Valladolid para xogar no seu filial, o Valladolid Promesas, na Segunda División B. Disputou con este 27 partidos na tempada 2019/20, anotando catro goles. O 7 de xullo de 2020 debutou co Real Valladolid en Primeira División nun partido contra o Valencia CF no estadio de Mestalla. Marcou un gol para empatar e colocar o 1-1 final no marcador.

O 15 de agosto de 2020, o lateral chegou ao CE Sabadell da Segunda División, cedido por unha tempada polo Valladolid, club co que renovou ata 2023. Disputou 35 partidos, 20 deles como titular, nunha tempada na que o equipo acabou perdendo a categoría.

No verán de 2021 regresou á Coruña, cedido ao Deportivo para xogar na nova Primeira División RFEF. Debutou co Deportivo en liga na xornada 2, na vitoria por 0-1 fronte ao Tudelano no Ciudad de Tudela. Foi titular durante case toda a primeira volta, ofrecendo un gran rendemento, pero unha lesión ósea cortou a súa progresión, polo que só puido disputar 15 encontros. Ao remate da tempada rescindiu o seu contrato co Valladolid e asinou polo Alcorcón. Na seguinte campaña disputou un total de 38 partidos, a maioría deles como titular, pero o equipo acabou descendendo. A comezos do verán deixou Alcorcón e fichou polo Eldense, tamén de Segunda.

No conxunto de Elda foi titular indiscutible tanto para Daniel Ponz como para o seu substituto no banco, José Luis Oltra. Disputou un total de 43 partidos, aportando 4 goles e 4 asistencias, pero non puido evitar o descenso do seu equipo. O seu gran rendemento na segunda categoría abriulle as portas da Primeira División e en xullo de 2025 asinou como novo xogador do Levante.

## Notas 
## Véxase tamén 
### Ligazóns externas 
* Datos do xogador en BDFutbol .
Torre de Teodomiro

A **Torre de Teodomiro**, tamén denominada como o **Castelo de Teodomiro**, foi un castelo altomedieval situado no monte do Gato. Coñecida unicamente a través de fontes documentais, foi declarada Ben de Interese Cultural no ano 1994. É, por tanto, un ben singular en Galiza.

Posteriormente houbo unha ocupación medieval dos condes de Présaras. En 1918, o historiador e arqueólogo Ángel del Castillo cría que non había «xeito nin de reducir a súa situación nin de probar a súa existencia». Na *Geografía General del Reino de Galicia*, publicada en 1928, Uxío Carré Aldao mencionábaa dentro da parroquia de Fervenzas (Aranga).

No ano 1994 foi declarada Ben de Interese Cultural (BIC), malia non existir na altura indicio ningún sobre a localización nin estruturas. Tamén foi incluída no Plan Xeral de Ordenación Municipal do concello de Aranga, que se aprobou en 2013. Aínda que sen xeolocalizar, situouse na parroquia de Fervenzas. A falla de indicios sobre os seus restos provocou a intención de analizar a súa baixa como Ben de Interese Cultural. Francisco Pato Fandiño, na súa obra de 2018 sobre a parroquia de Santa María de Ois (Coirós), consideraba posíbel que se localizase no lugar denominado Cruz do Campo Xaneiro, onde converxen as parroquias de Ois, Fervenzas, Bandoxa e Rodeiro (estas dúas últimas do concello de Oza-Cesuras). En abril de 2021, o arqueólogo Antón Malde, seguindo a toponimia e empregando as modernas técnicas de análise xeográfica, achou «fortes indicios» dos restos algo máis ao sur, no lugar do Castelo de Arriba (Rodeiro). A radiografía do terreo, o cal estaba totalmente cuberto de vexetación, permitiulle apreciar o que semellaba unha «muralla elipsoidal e probabelmente un corpo central». Perante esta situación, o BNG reclamou no Parlamento protección para a fortificación, así como medidas concretas para a súa conservación e posta en valor. Representantes da dirección xeral de Patrimonio, nunha xuntanza coa acabada de constituír plataforma Aire Limpo nas Mariñas-Mandeo, amosábanse remisos a explorar o terreo e mesmo chegaban a soster que a declaración como BIC fora un «erro», en referencia á posíbel descatalogación.

Após o achado, Malde presentou o proxecto técnico á Dirección Xeral de Patrimonio co fin de solicitar permiso para realizar unha prospección arqueolóxica mediante a cal poder levar a cabo a identificación e delimitación do ben. Esta prospección foi promovida pola asociación de veciños San Vicente de Fervenzas. Os traballos de campo permitiron ao arqueólogo confirmar a existencia dun recinto fortificado altomedieval que se correspondería, segundo tódolos indicios, coa Torre de Teodomiro.

## Notas
22 vs. Earth

***22 vs. Earth*** é unha curtametraxe de 2021 producida por Pixar Animation Studios. Dirixida por Kevin Nolting e escrita por Josh Cooley, a curtametraxe está protagonizada por 22, un personaxe do filme de 2020 *Soul*, que crea unha efémera alianza rebelde para deter as almas con destino a Terra. Estreouse en Disney+ o 30 de abril de 2021.

## Personaxes 
* Tina Fey como 22
* Alice Braga aeRichard Ayoade como as dúas almas conselleiras que se chaman Jerry
* Juliana Alcorn como New Soul
* Micah Chen como Moonbeam
* Adela Drabek como Peanut
* Aiyanna Miroin como Zimmy
* Karee Ducharme como Macaroni
* Samantha Ho como D-Pac
* Azriel Dalman como Neptune

## Notas 
## Véxase tamén 
### Ligazóns externas 
*
O heroe de Berlín

***O heroe de Berlín*** (en ) é un filme biográfico de 2016 dirixido por Stephen Hopkins sobre o atleta afroamericano Jesse Owens, quen gañou catro medallas de ouro nos Xogos Olímpicos de 1936 en Berlín. O guión foi escrito por Joe Shrapnel e Anna Waterhouse, e está protagonizado por Stephan James como Owens, xunto con Jason Sudeikis, Jeremy Irons, William Hurt e Carice van Houten. É unha coprodución entre o Canadá, Alemaña e Francia.

Estreouse en galego na TVG e en AGalega o 6 de agosto de 2024.

## Personaxes 
* Stephan James como Jesse Owens
* Jason Sudeikis como Larry Snyder
* Jeremy Irons como Avery Brundage
* Carice van Houten como Leni Riefenstahl
* William Hurt como Jeremiah Mahoney
* Shanice Banton como Ruth Solomon-Owens
* Amanda Crew como Peggy
* Jeremy Ferdman como Marty Glickman
* Barnaby Metschurat como Joseph Goebbels
* Chantel Riley como Quincella
* David Kross como Carl "Luz" Long
* Glynn Turman como Harry Davis
* Jonathan Aris como Arthur Lill
* Shamier Anderson como Eulace Peacock
* Tony Curran como Lawson Robertson
* Nicholas Woodeson como Fred Rubien
* Giacomo Gianniotti como Sam Stoller
* Eli Goree como Dave Albritton
* Anthony Sherwood como Rev. Ernest Hall
* Jon McLaren como Trent
* Tim McInnerny como Xeneral Charles
* Vlasta Vrána como St. John
* Adrian Zwicker como Adolf Hitler
* Jonathan Higgins como Dean Cromwell
* Karl Graboshas como Adolf Dassler
* Arthur Holden como Rudolf Dassler
* Anian Zollner como Hans von Tschammer

## Notas 
## Véxase tamén 
### Ligazóns externas 
* 
* Ficha en BoxOfficeMojo 
* Ficha en RottenTomatoes 
* Ficha en AllMovie
The Mitchells vs. the Machines

***The Mitchells vs. the Machines*** é un filme estadounidense de animación de 2021 dirixido por Mike Rianda e producido por Sony Pictures Animation. O filme foi escrito por Rianda e Rowe, xunto con Phil Lord, Christopher Miller e Kurt Albrecht como os produtores. Conta a historia dunha familia disfuncional que debe salvar a Terra dun alzamento de robots. Conta coas voces de Abbi Jacobson, Danny McBride, Maya Rudolph, Rianda, Eric Andre, Olivia Colman, Fred Armisen, Beck Bennett, John Legend, Chrissy Teigen, Blake Griffin e Conan O'Brien.

O filme estaba previsto para a súa estrea nos cinemas a través de Sony Pictures Releasing baixo o título ***Connected*** en 2020, mais por mor do impacto da pandemia de COVID-19, Sony vendeu os dereitos de distribución a Netflix. Netflix cambiou o título ó preferido por Rianda e Rowe, *The Mitchells vs. the Machines*, e estreouno en cinemas escollidos o 23 de abril de 2021, antes de lanzado en liña o 30 de abril. O filme recibiu a aclamación da crítica.

## Personaxes 
* Abbi Jacobson como Katie Mitchell
* Danny McBride como Rick Mitchell
* Maya Rudolph como Linda Mitchell
* Mike Rianda como Aaron Mitchell
** Rianda como as voces do can falando
* Olivia Colman como PAL
* Eric Andre como Dr. Mark Bowman
* Fred Armisen como Deborahbot 5000
* Beck Bennett como Eric
** Bennett como as voces dos outros Pal Max
* Chrissy Teigen como Hailey Posey
* John Legend como Jim Posey
* Charlyne Yi como Abbey Posey
* Blake Griffin como Pal Max Prime
* Conan O'Brien como Glaxxon 5000
* Doug the Pug como Monchi
* Sasheer Zamata como Jade
* Elle Mills como Hanna
* Alex Hirsch como Dirk
* Jay Pharoah como Noah
* Jeff Rowe como o home que ama a diversión
* Zeno Robinson como Sean
* Grey Griffin como stagehand
* Alison Rich como Jill

## Notas 
## Véxase tamén 
### Ligazóns externas 
*
Horizontes distantes

***Horizontes distantes*** (en ) é un filme estadounidense de 1952 dirixido por Anthony Mann e protagonizado por James Stewart, Arthur Kennedy, Julie Adams e Rock Hudson. Baséase na novela de 1950 *Bend of the Snake* de Bill Gulick, e conta a historia dun vaqueiro que arrisca a súa vida para entregar subministracións confiscadas aos campesiños despois de que se descubrise ouro na rexión. *Horizontes distantes* foi rodado en Sandy River, Mount Hood, no río Columbia e en Timberline, Oregón. É o segundo wéstern no que colaboraron Anthony Mann e James Stewart.

Estreouse en galego o 21 de xullo de 2020 na tvG2.

## Personaxes 
* James Stewart como Glyn McLyntock
:Voz da dobraxe galega de Tacho González.
* Arthur Kennedy como Emerson Cole
* Julie Adams como Laura Baile
* Rock Hudson como Trey Wilson
* Lori Nelson como Marjie Baile
* Jay C. Flippen como Jeremy Baile
:Voz da dobraxe galega de Antonio Mourelos.
* Howard Petrie como Tom Hendricks
* Chubby Johnson como Capitán Mello
* Stepin Fetchit como Adam
* Harry Morgan como Shorty
* Jack Lambert como Red
* Royal Dano como Long Tom
* Frances Bavier como Mrs. Prentiss
* Frank Ferguson como Tom Grundy

## Notas 
## Véxase tamén 
### Ligazóns externas 
* 
* Ficha en AllMovie
Gangster Squad, brigada de elite

***Gangster Squad, brigada de elite*** (en ) é un filme estadounidense de 2013 dirixido por Ruben Fleischer, escrito por Will Beall e protagonizado por Josh Brolin, Ryan Gosling, Nick Nolte, Emma Stone, Anthony Mackie, Giovanni Ribisi, Robert Patrick, Michael Peña e Sean Penn. Ambienado en 1949, o argumento presenta unha versión ficticia dos oficiais e detectives da policía dos Ánxeles, chamados Gangster Squad, que tentan manter a salvo a cidade dos Ánxeles de Mickey Cohen e a súa banda.

Logo de que o guión pasase varios anos sen proxecto, a produción do filme comezou en setembro de 2011, rematando en decembro dese ano. A súa estrea estaba prevista para o 7 de setembro de 2012, mais por mor do tiroteo de Aurora de 2021, en Colorado, Warner Bros. atrasou a data de estrea até o 11 de xaneiro de 2013 para acomodar as novas filmacións, que tiveron lugar en agosto de 2012. *Gangster Squad, brigada de elite* recibiu valoracións dispares por parte da crítica, que eloxiou o elenco e os valores de produción, mais criticou os personaxes escasamente desenvolvidos. O filme recadou 105 millóns de dólares en todo o mundo.

Estreouse en galego o 27 de febreiro de 2016 na TVG.

## Personaxes 
* Josh Brolin como Sarxento John O'Mara.
* Ryan Gosling como Sarxento Jerry Wooters
* Sean Penn como Mickey Cohen
* Nick Nolte como xefe Bill Parker
* Emma Stone como Grace Faraday
* Anthony Mackie como Tenente Coleman Harris
* Giovanni Ribisi como oficial Conwell Keeler
* Michael Peña como oficial Navidad Ramirez
* Robert Patrick como oficial Max Kennard
* Mireille Enos como Connie O'Mara
* Troy Garity como Wrevock
* Holt McCallany como Karl Lennox
* Sullivan Stapleton como Jack Whalen
* James Carpinello como Johnny Stompanato
* James Hébert como Mitch Racine
* Evan Jones como Neddy Herbert
* Josh Pence como oficial Daryl Gates
* John Aylward como xuíz Carter
* Jack Conley como Eugene W. Biscailuz
* Jack McGee como Tenente Quincannon
* Jon Polito como Jack Dragna
* Wade Williams como Rourke
* Ambyr Childers como loira
* Mick Betancourt como Detective Sarxento Will Hendricks
* Mac Brandt como Bruiser
* Brandon Molale como Jimmy "Bockscar" Knox
* Michael Papajohn como Mike "The Flea"
* Jeff Wolfe como Giovanni Vacarezza
* Anthony Molinari como Lorenzo Molinari
* Austin Highsmith como Patty
* Neil Koppel como Max Solomon
* Austin Abrams como Pete
* Lucy Davenport como cantante de Slapsy Maxie
* Dennis Cockrum as Elmer Jackson
* Haley Strode como muller de Keeler
* Maxwell Perry Cotton como fillo de Keeler
* Frank Grillo como Jimmy Reagan
* Lucy Walsh como manicurista

## Notas 
## Véxase tamén 
### Ligazóns externas 
* 
* Ficha en RottenTomatoes 
* Ficha en BoxOfficeMojo
Sully (filme)

***Sully*** (tamén coñecido como ***Sully: Miracle on the Hudson***) é un filme estadounidense de 2016 dirixido por Clint Eastwood e escrito por Todd Komarnicki, baseado na autobiografía *Highest Duty* de Chesley "Sully" Sullenberger e Jeffrey Zaslow. Tom Hanks interpreta a Sullenberger, xunto con Aaron Eckhart, Laura Linney, Anna Gunn, Autumn Reeser, Holt McCallany, Jamey Sheridan e Jerry Ferrara nos papeis secundarios. O filme conta a historia real da aterraxe de emerxencia que realizou Sullenberger en xaneiro de 2009 sobre o río Hudson, na cal os 155 pasaxeiros e os membros da tripulación sobreviviron só con feridas leves.

*Sully* estreouse no Festival de Cinema de Telluride o 2 de setembro de 2016, e estreouse nos cinemas dos Estados Unidos a través de Warner Bros. o 9 de setembro de 2016. O filme recibiu valoracións positivas por parte da crítica e recadou máis de 240 millóns de dólares en todo o mundo, mais xerou controversia pola súa representación ficticia do National Transportation Safety Board (NTSB). O American Film Institute e National Board of Review escollérono como un dos seus mellores dez filmes de 2016, e recibiu un nomeamento ós Premios Óscar á mellor edición de son na 89ª edición dos galardóns.

Estreouse en galego o 8 de xullo de 2020 na TVG. O director de dobraxe foi Celestino Hermida.

## Personaxes 
* Tom Hanks como Chesley "Sully" Sullenberger
:Voz da dobraxe galega de Andrés Bellas.
* Blake Jones como Sully (con 16 anos)
* Aaron Eckhart como Jeff Skiles
* Laura Linney como Lorraine Sullenberger
* Mike O'Malley como Charles Porter
* Anna Gunn como Dr. Elizabeth Davis
* Jamey Sheridan como Ben Edwards
:Voz da dobraxe galega de Tacho González.
* Ann Cusack como Donna Dent
* Autumn Reeser como Tess Sosa
* Molly Hagan como Doreen Welsh
* Jane Gabbert como Sheila Dail
* Holt McCallany como Mike Cleary
* Chris Bauer como Larry Rooney
* Patch Darragh como Patrick Harten
* Jerry Ferrara como Michael Delaney
* Max Adler como Jimmy Stefanik
* Sam Huntington como Jeff Kolodjay
* Michael Rapaport como Pete the Bartender
* Wayne Bastrup como Brian Kelly
* Valerie Mahaffey como Diane Higgins
* Jeff Kober como L. T. Cook
* Molly Bernard como Alison

## Notas 
## Véxase tamén 
### Ligazóns externas 
* 
* Ficha en AllMovie
O sexto fuxitivo

***O sexto fuxitivo*** (en ) é un filme estadounidense de 1956 dirixido por John Sturges e protagonizado por Richard Widmark e Donna Reed.

Estreouse en galego o 8 de abril de 2014 na TVG.

## Personaxes 
* Richard Widmark como Jim Slater 
* Donna Reed como Karyl Orton 
* William Campbell como Johnny Cool 
* John McIntire como Jim Bonniwell 
* Barton MacLane como Sarxento George Lake 
* Harry Morgan como Tony Welker 
* Robert J. Wilke como Jeff Welker 
* Jack Lambert como Mike Benton 
* Roy Roberts como Maj. Carson 
* Edward C. Platt como Sheriff J.C. Marson
* Robert Foulk como Sheriff John F. Olson 
* Phil Chambers como Sheriff Dobbs 
* Gregg Barton como Sleepy 
* Fred Graham como Ned McCloud 
* Frank Chase como Cassidy

## Notas 
## Véxase tamén 
### Ligazóns externas 
* 
* Ficha en AllMovie
Aragonta González

**Aragonta González**, nada en Galicia c. 900/908 e finada en Salceda de Caselas ?, c. 977, foi unha nobre galega, brevemente raíña consorte de León polo seu matrimonio con Ordoño II, de quen foi esposa durante pouco máis dun ano.

## Traxectoria 
Filla do conde Gonzalo Afonso Betote e de Tareixa Eriz, a filla do conde de Lugo, Ero Fernández. Tivo como irmáns os condes Paio e Hermenexildo González, dous nobres de importancia no nordeste da Península Ibérica durante a primeira metade do século X. O matrimonio non durou moito, pouco máis dun ano, despois Ordoño repudiouna, segundo a crónica porque non era do seu gusto, feito polo que o monarca fixo penitencia. Pouco despois o rei comprometeuse coa súa terceira muller, Sancha de Pamplona.

Descoñécese se tivo descendencia. Finalizado o matrimonio volveu a Galicia, onde fundou o mosteiro de Salceda de Caselas, onde é documentada en 967. Probabelmente viviu alí até a súa morte, acaecida cara ao 977.

## Notas
Inferno de covardes

***Inferno de covardes*** (en ) é un filme estadounidense de 1973 dirixido por Clint Eastwood, escrito por Ernest Tidyman e producido por Robert Daley para The Malpaso Company e Universal Pictures. Está protagonizado polo propio Eastwood, no papel dun misterioso personaxe que fai xustiza pola súa conta nunha corrupta vila mineira da fronteira do oeste. O filme está influenciado pola obra de dous dos grandes colaboradores de Eastwood, os directores Sergio Leone e Don Siegel. Ademais de Eastwood, o elenco está composto por Verna Bloom, Mariana Hill, Mitchell Ryan, Jack Ging e Stefan Gierasch. O filme foi rodado nas costas do lago Mono, en California. Dee Barton escribiu a banda sonora. Foi aclamado pola crítica no momento da súa estrea.

Estreouse en galego a través da TVG.

## Personaxes 
* Clint Eastwood como The Stranger
* Verna Bloom como Sarah Belding
* Mariana Hill como Callie Travers
* Billy Curtis como Mordecai
* Mitch Ryan como Dave Drake
* Jack Ging como Morgan Allen
* Stefan Gierasch como alcalde Jason Hobart
* Ted Hartley como Lewis Belding
* Geoffrey Lewis como Stacey Bridges
* Dan Vadis como Dan Carlin
* Anthony James como Cole Carlin
* Walter Barnes como Sheriff Sam Shaw
* Paul Brinegar como Lutie Naylor
* Richard Bull como Asa Goodwin
* Robert Donner como predicador
* John Hillerman como Bootmaker
* John Quade como operador de vagóns de carga
* Buddy Van Horn como Marshal Jim Duncan
* William O'Connell como o barbeiro
* Russ McCubbin como Fred Short

## Notas 
## Véxase tamén 
### Bibliografía 
* 
* 
* 
* 
* 
* 
* 
* 
* 
* 

### Ligazóns externas 
* 
* Ficha en RottenTomatoes
Carolina Iglesias

**Carolina Iglesias**, tamén coñecida como ***Percebes y Grelos***, nada en Oleiros o 8 de agosto de 1993, é unha humorista, guionista e youtubeira feminista galega. En 2021, foi recoñecida co Premio Marcela e Elisa polo seu traballo en prol dos dereitos LGTBI+, sendo a persoa máis nova en recibir este galardón. 

Iglesias foi a cómica máis nova en gravar un monólogo para o programa ‘Open Mike’ de Paramount Comedy en 2012 cando tiña 18 anos. Actuou en diversos locais de Madrid, entre os que destaca a súa primeira actuación, na sala Galileo Galilei, para a I Gala Solidaria de Cómicos pola Infancia sen Fronteiras. Tamén protagonizou no Palacio de la Prensa un espectáculo teatral sobre a nostalxia dos anos 2000 chamado '''Que vuelva Fotolog'* xunto á tamén youtubeira Esty Quesada (Soy una pringada).

En 2020, estreou en YouTube xunto a Victoria Martín *Válidas*, unha webserie sobre dúas cómicas pasando un mal momento e que deciden facerse pasar por parella para conseguir éxito social. Iglesias e Martín escribírona e protagonizárona. 
En maio dese mesmo ano, presentou *Estirando el chicle*, un podcast creado novamente xunto a Victoria Martín que se emite en distintas plataformas. Dende o seu lanzamento, en pleno confinamento estrito (marzo-maio) provocado pola pandemia de COVID-19, converteuse nun dos podcast independentes máis escoitados de España. 

## Recoñecementos 
En 2009, conseguiu o terceiro premio de fotografía do V Concurso Xurxo Lobato do IES Monelos (A Coruña).

A Asociación pola Liberdade Afectivo Sexual da Coruña (ALAS) concedeulle o premio Marcela e Elisa de 2021. Este galardón concédeselle anualmente a unha persoa ou entidade implicada na defensa dos dereitos do colectivo LGTBI+.

## Obra poética 
* 2018 – *El amor, qué movida.'' Edicións Hidroavión. ISBN 978-84-948935-4-4.

## Notas 
## Véxase tamén 
### Ligazóns externas 
* Canle de Carolina Iglesias - 'Percebesygrelos' en YouTube.
* Canle de Carolina Iglesias - 'También te digo' en YouTube.
* Páxina do podcast *Estirando el chicle* en Podium Podcast.
* Páxina web oficial de Carolina Iglesias.
* Artigos de Carolina Iglesias en 'Cajón de sastre' (2014-2015).
Laura Duarte

**Laura Duarte Domínguez**, nada en Vigo en 1986, é unha política galega expresidenta do Partido Animalista Contra o Maltrato Animal (PACMA).  

## Traxectoria 
Comezou a colaborar no partido en 2010 como responsable de prensa e voceira. Dende 2013 pasou a formar parte da Xunta Directiva. En setembro de 2019 foi elixida como nova presidenta do partido. Presentouse como candidata de PACMA á presidencia do Goberno nas eleccións xerais de 2019. O seu mandato como presidenta do partido rematou en outubro de 2021.

## Notas
Clan Broun

O **Clan Broun** (en ), tamén coñecido como **Clan Brown**, é un clan escocés.

## Orixe do nome 
A forma máis común do apelido Broun es *Brown*. É un apelido extremadamente común e o seu uso refírese polo xeral á cor. Os Browns de orixe celta poderían ter sido nomeados por ser os descendentes dos xuíces nativos, que eran coñecidos como *brehons*.

## Notas 
## Véxase tamén 
### Ligazóns externas 
* Official Broun of Colstoun Website 
* Official Clan Brown Society  
* Colstoun House Website
Victoria Martín

**María Victoria Olalla Martín de la Cova**, nada en Rivas-Vaciamadrid o 7 de novembro de 1989, é unha guionista, humorista, presentadora de televisión e colaboradora de radio española.

## Traxectoria 
Licenciouse en Xornalismo na Universidade Rei Xoán Carlos e posúe un mestrado de guión en cinema e televisión. Tamén foi produtora e locutora en M80, do grupo PRISA.

En 2017 creou xunto a Nacho Pérez-Pardo a canle de YouTube *Living Postureo*, dedicado á parodia da cultura milenial. O éxito obtido en redes sociais permitiulle entrar como colaboradora en *Yu: No te pierdas nada*, onde interpretaba o mesmo papel que a deu a coñecer en YouTube. Co tempo, abandonou o personaxe e comezou unha sección propia, baixo o seu nome real.

En 2019 empezou a traballar como guionista en *La resistencia*, e como colaboradora en *Las que faltaban*, ambos os programas para a canle  #0 de Movistar. Máis adiante, ese mesmo ano, presentou *Problemas del primer mundo*, un programa de Atresmedia.

En 2020 estreou *Válidas* en YouTube, unha serie web sobre dúas cómicas pasando un mal momento e que deciden facerse pasar por parella para acadar éxito social. Está escrita e protagonizada por Victoria Martín e Carolina Iglesias. 

Tamén presenta *Estirando el chicle*, un podcast creado xunto a Carolina Iglesias que se emite en distintas plataformas. Dende a súa creación converteuse nun dos podcast independentes máis escoitados de España.

En setembro de 2021 traballou como presentadora xunto a Ana Morgade no programa de Europa FM, *yu: no te pierdas nada*, para posteriormente retirarse por cuestións persoais. Até 2021 tamén formou parte do programa de Badoo *Este es el mood*,. 

En outubro de 2022, estreou o seu podcast en solitario "Malas Personas" en Podimo e tamén publicou a súa primeira novela titulada *Se tiene que morir mucha gente*.

## Obra 
**Se tiene que morir mucha gente* (2022)

## Notas
Joaquín Caruncho

**Joaquín Caruncho Astray**, nado na Coruña o 18 de outubro de 1894 e finado en Madrid o 6 de setembro de 1964, foi un futbolista e policía galego.

## Traxectoria 
Xogaba como dianteiro centro e interior e foi capitán do Real Club Coruña, no que militou durante varios anos, e co que disputou o Campionato de Galicia. Posteriormente trasladouse a Madrid para continuar os seus estudos, e alí pasou polo Gimnástica Española e o Atlético de Madrid, antes de fichar en 1916 polo Real Madrid. Foi o primeiro futbolista en vestir tanto a camiseta do Atlético de Madrid como a do Real Madrid.

Neste equipo coincidiu entre outros con Santiago Bernabéu, Manolo Posada, René Petit ou Eulogio Aranguren. Xogou tres anos no club branco e disputou a final da Copa do Rei de 1918 contra o Real Unión de Irún, que acabou gañando o equipo vasco con dous goles de Juan Legarreta.

A súa carreira futbolística rematou cando un dos seus xefes viu unha foto súa no xornal *ABC* e berrou con el. Xa retirado viviu en Madrid, onde faleceu o 6 de setembro de 1964.

## Notas
Jorge Parra

**Jorge Parra Fernández**, nado na Coruña c. 1892 e finado na mesma cidade o 4 de xaneiro de 1940, foi un futbolista galego.

## Traxectoria 
Xogou no Deportivo da Coruña poucos anos despois da fundación do club, e gañou con este o Concurso España en 1912, tras derrotar ao Vigo FC. Deixou o club despois de que a directiva lles impedise aos futbolistas xogar contra o Real Club Coruña, pasando brevemente polo propio Coruña, e formando parte logo do cadro de xogadores e da directiva do novo Deportivo Auténtico, a escisión creada polos futbolistas do Deportivo descontentos.

Posteriormente arbitrou partidos de fútbol e foi presidente do Jubias FC. Durante a guerra civil foi sometido polas autoridades franquistas a un consello de guerra, acusado de rebelión, e condenado a cadea perpetua. Faleceu o 4 de xaneiro de 1940, aos 47 anos de idade.

## Familia 
Casou con Leonor Campos e tiveron tres fillos: Francisco, Manuel e Arturo.

## Notas
Antonio Magariños

**Antonio Magariños García**, nado en Madrid o 4 de febreiro de 1907 e finado o 4 de abril de 1966, foi un profesor español. É coñecido por ser o fundador e primeiro presidente do CB Estudiantes de Madrid.

## Traxectoria 
Naceu en Madrid o 4 de febreiro de 1907. Foi o segundo dos tres fillos de Manuel Magariños Mera (madrileño fillo de emigrantes galegos) e de Ignacia García del Pozo.

Formouse na Universidade de Madrid antes da Guerra Civil e traballou no Instituto de Granada. Foi profesor de idiomas clásicos nas universidades de Madrid e Salamanca, onde obtivo a cátedra de lingua latina, sendo o número 1. Isto permitiulle ser profesor de latín no Instituto-Escola de Madrid.

Despois da guerra, decidiu dedicarse totalmente á educación secundaria e foi profesor de latín e xefe de estudos no Instituto Ramiro de Maeztu. Foi o fundador e primeiro presidente do Club de Baloncesto Estudiantes. O Polideportivo Antonio Magariños, un pavillón que rende homenaxe ao profesor Magariños, foi fundado en 1966 e foi campo oficial do Estudiantes de 1971 a 1988 e do Atlético de Madrid de balonmán. Dedicou gran parte da súa vida ao Instituto Ramiro de Maeztu, onde ademais de profesor de latín, foi xefe de Estudos, director accidental, director dos Internados, creador e primeiro director do Bacharelato Nocturno e profesor do Bacharelato Radiofónico.

Morreu de insuficiencia cardíaca o 4 de abril de 1966.

O seu ensino centrado no ensino da lingua latina, deixou unha ampla pegada en moitas xeracións que o recordan hoxe. No 50 aniversario da súa morte, celebrouse unha homenaxe á súa figura.

## Notas 
## Obra 
* *Desarrollo de la idea de Roma*, 1952. CSIC. Madrid.

## Véxase tamén 
### Ligazóns externas 
* Páxina web dedicada á vida e á obra de Antonio Magariños .
Avengers: Endgame

***Avengers: Endgame*** é un filme estadounidense de 2019 baseado nos superheroes de Marvel Comics. Producido por Marvel Studios e distribuído por Walt Disney Studios Motion Pictures, é a secuela directa de *Avengers: Infinity War* (2018) e o vixésimo segundo filme do Universo Cinematográfico Marvel (MCU). Dirixido por Anthony e Joe Russo e escrito por Christopher Markus e Stephen McFeely, o filme conta cun elenco composto por Robert Downey Jr., Chris Evans, Mark Ruffalo, Chris Hemsworth, Scarlett Johansson, Jeremy Renner, Don Cheadle, Paul Rudd, Brie Larson, Karen Gillan, Danai Gurira, Benedict Wong, Jon Favreau, Bradley Cooper, Gwyneth Paltrow e Josh Brolin. No filme, os membros superviventes dos Vingadores e os seus aliados tentan reverter o dano causado por Thanos en *Infinity War*.

## Personaxes 
* Robert Downey Jr. como Tony Stark / Iron Man
* Chris Evans como Steve Rogers / Captain America
* Mark Ruffalo como Bruce Banner / Hulk
* Chris Hemsworth como Thor
* Scarlett Johansson como Natasha Romanoff / Black Widow
* Jeremy Renner como Clint Barton / Hawkeye
* Don Cheadle como James "Rhodey" Rhodes / War Machine
* Paul Rudd como Scott Lang / Ant-Man
* Brie Larson como Carol Danvers / Captain Marvel
* Karen Gillan como Nebula
* Danai Gurira como Okoye
* Benedict Wong como Wong
* Jon Favreau como Happy Hogan
* Bradley Cooper como Rocket
* Gwyneth Paltrow como Pepper Potts
* Josh Brolin como Thanos

## Notas 
## Véxase tamén 
### Ligazóns externas 
* 
* Ficha en AllMovie
Virgilio Rodríguez

**Virgilio Rodríguez Rincón**, nado na Coruña c. 1889 e finado na mesma cidade o 2 de xuño de 1978, foi un futbolista galego. Xogaba como dianteiro e foi un dos fundadores do Deportivo da Coruña, autor do primeiro gol da historia do club, e presidente deste en dúas etapas.

## Traxectoria 
### Como futbolista 
Nacido na Coruña, era o sexto dos sete fillos de Sebastián Rodríguez Enríquez e María Rincón Hernández, sendo seus irmáns Florentina, Amelia, Fernando, Sebastián, Guzmán e Zoroastro.

Era un habitual do ximnasio da Sala Calvet, onde comezou a practicar salto de altura e de lonxitude e a vogar coa traiñeira do Club Náutico. En 1906 foi un dos fundadores do Deportivo da Coruña, formando parte do equipo que disputou o primeiro partido da historia do club, contra o Corunna Foot-ball Club, con só 16 anos, 9 meses e 23 días de idade. Anotou ademais o primeiro gol nese mesmo encontro. Xogou como dianteiro no equipo durante varios anos, e participou en 1912 da conquista do primeiro título oficial do club, o Concurso España, derrotando ao Vigo FC.

A primeira imaxe en cor do Deportivo da Coruña é un óleo do pintor Francisco Lloréns, no que Virgilio aparece realizando un saque de banda.

### Como dirixente 
A súa primeira etapa na directiva do Deportivo comezou xa en 1908, como contador do club. Posteriormente foi presidente do Deportivo Auténtico, unha escisión saída dos xogadores do Deportivo molestos coa directiva, e conseguiu a reunificación das dúas partes en 1918, converténdose no quinto presidente do Deportivo.  Entre 1945 e 1946 foi novamente presidente, tendo que afrontar graves problemas económicos no club, pero logrando o ascenso á Primeira División ao remate da tempada.

Faleceu o 2 de xuño de 1978, aos 89 anos de idade, sendo o socio número 1 do Deportivo. Trala súa morte o club creou a Medalla ao Deportivismo Virgilio Rodríguez Rincón, sendo entregada a primeira delas a Manuel Cagiao Muíños, antigo dirixente do club e socio número 1 despois do pasamento de Virgilio.

## Vida persoal 
Casou en maio de 1914 na igrexa de Santa Lucía con Adela Rodríguez Yordi, filla do lexicógrafo, xornalista e escritor Eladio Rodríguez González.

## Notas 
## Véxase tamén 
### Ligazóns externas 
* Datos do xogador en BDFutbol .
Manuel Casal

**Manuel Casal Rey**, nado na Coruña o 5 de agosto de 1898 e finado en Cidade de México o 13 de maio de 1958, foi un futbolista, adestrador e avogado galego.

## Traxectoria 
Nacido na Coruña, en 1912 mudouse a Madrid para estudar na entón chamada Universidade Central, licenciándose como avogado seis anos despois.

### Como futbolista 
Comezou a súa carreira no fútbol base do Deportivo da Coruña, e durante a súa estancia en Madrid militou no Madrid Foot-ball Club (hoxe Real Madrid). Despois emigrou a México, onde formou parte do Real Club España, onde xogou tres tempadas, compartindo filas con xogadores como Lázaro Ibarreche, Jaime Arechederra e Manuel Lecanda. Co España obtivo tres títulos da Liga Amateur de Veracruz nas tempadas 1915/16, 1916/17 e 1917/18. Despois fichou polo Club España de Veracruz, onde xogou unha tempada e gañou o título da Liga Sur na tempada 1917-18. Con todo, unha fractura do nocello dereito acabou prematuramente coa súa carreira. A pesar deste fracaso, os dirixentes seguiron confiando no proxecto e, na temporada de 1941, o club rematou na parte media da clasificación (5.º lugar), conseguindo sete vitorias, cinco empates e cinco derrotas. Na de 1942, rematou en sétimo lugar, despois de sete triunfos, un empate e dez derrotas. En 1943 deixou o equipo, sendo substituído por Atanasio Pardo. Co cadro de xogadores que formara Casal, xunto aos reforzos de Segundo Flores e Luis Ponce, a Unión Española conquistou a Primeira división esa tempada.

En 1944 deixou Chile para dirixir a Unión Deportiva Moctezuma de Orizaba en México. Tamén no país azteca adestrou o Puebla durante a tempada 1951-52.

En 1952 regresou á súa Coruña natal, onde foi contratado como novo adestrador do Deportivo da Coruña, trala destitución de Chacho e despois dun breve período de interinidade de Waldo Botana.

## Vida persoal 
Casou con Hortensia Gestal, coa que foi pai de María Victoria Casal Gestal.

## Notas
Xogo de armas

***Xogo de armas*** (en ) é un filme estadounidense de 2016 dirixido por Todd Phillips e escrito por Phillips, Jason Smilovic e Stephen Chin. Baséase nun artigo de 2011 escrito por Guy Lawson e publicado na revista *Rolling Stone*, así como nas memorias de 2016 escritas por Efraim Diveroli, *Once a Gun Runner*. Lawson escribiu posteriormente o libro de 2015, *Arms and the Dudes*, detallando a historia.

Estreouse en galego o 5 de agosto de 2019 na TVG. Foi traducido ao galego por Rosa Moledo e o director de dobraxe foi Antón Rubal.

## Personaxes 
* Jonah Hill como Efraim Diveroli
:Voz da dobraxe galega de Antonio Rey.
* Miles Teller como David Packouz
:Voz da dobraxe galega de Óscar Fernández.
* Ana de Armas como Iz
:Voz da dobraxe galega de Marián Muíño.
* Bradley Cooper como Henry Girard
:Voz da dobraxe galega de Antón López.
* Kevin Pollak como Ralph Slutzky
* Patrick St. Esprit como Capitán Phillip Santos
* Shaun Toub como Marlboro
:Voz da dobraxe galega de Gonzalo Faílde.
* JB Blanc como Bashkim
* Gabriel Spahiu como Enver
* Barry Livingston como Army Bureaucrat
* Eddie Jemison como Hilldale Home Manager
* David Packouz como cantnate en Hilldale Home
* Wallace Langham como Vegas X Supplier

## Notas 
## Véxase tamén 
### Ligazóns externas 
* 
* Ficha en AllMovie
Tifis

Na mitoloxía grega, **Tifis** foi o temoneiro que gobernaba o *Argo*, a nave na que se embarcaron os argonautas para tomar o vélaro de ouro. Era fillo de Hagnias , se ben outros autores fano fillo de Forbante e Hirmine  ou de Tife (ou Sife). Pausanias escribiu que había unha pequena cidade chamada Tifa (ou Sifas), na Beocia, da que procedía Tifis; os habitantes facían gala de ser os mellores navegantes da rexión .

Coñecía abondo os ventos e o movemento dos astros, habilidades que lle proporcionara Atenea, se ben non participou nunca nas batallas desenvolvidas en terra firme polos seus compañeiros os argonautas. Grazas a un cunco máxico que lle regalara Medea, e que a ela llo dera Tritón, soubo o camiño a seguir para saír do lago Tritonis, en Libia, e volver ó mar.
miniatura|Tifis e Argos construíndo a nave, baixo a dirección de Atenea (relevo romano, c. s. I, Museo Británico)
Tifis morreu dunha enfermidade súbita estando os argonautas no palacio do rei Lico, no país dos mariandinos, na beira sur do Ponto Euxino (denominación clásica do Mar Negro), e foi substituído como temoneiro do *Argo* por Anceo, fillo de Poseidón, que continuou a viaxe ata a Cólquida .

## Notas 
## Véxase tamén 
### Bibliografía 
*  
*  
* 
*
Terra xenerosa

***Terra xenerosa*** (en ) é un filme estadounidense de 1946 dirixido por Jacques Tourneur e ambientado na fronteira de Oregón. Está protagonizado por Dana Andrews, Susan Hayward e Brian Donlevy. Conta historia de triángulos amorosos e de alzamentos indios, e é unha adaptación da novela de 1945 *Saturday Evening Post* de Ernest Haycox. Hoagy Carmichael (música) e Jack Brooks (letra) foron nomeados ao Óscar á mellor canción orixinal por "Ole Buttermilk Sky".

Estreouse en galego 8 de maio de 2014 a través da TVG.

## Personaxes 
* Dana Andrews como Logan Stuart
* Brian Donlevy como George Camrose
* Susan Hayward como Lucy Overmire
* Patricia Roc como Caroline Marsh
* Ward Bond como Honey Bragg
* Hoagy Carmichael como Hi Linnet
* Fay Holden como Mrs. Overmire
* Stanley Ridges como Jonas Overmire
* Lloyd Bridges como Johnny Steele
* Andy Devine como Ben Dance
* Victor Cutler como Vane Blazier
* Rose Hobart como Marta Lestrade
* Halliwell Hobbes como Clenchfield 
* James Cardwell como Gray Bartlett
* Onslow Stevens como Jack Lestrade
* Erville Alderson como Xuíz (sen acreditar)
* Richard Alexander como mineiro (sen acreditar) 
* Dorothy Peterson como Mrs. Dance (sen acreditar)

## Notas 
## Véxase tamén 
### Ligazóns externas 
*
Academia da Lingua Hebrea

A **Academia da Lingua Hebrea** (en hebreo: הָאָקָדֶמְיָה לַלָּשׁוֹן הָעִבְרִית, *ha-akademya la-lashon ha-ivrit*) foi fundada polo Goberno de Israel en 1953 como a «Institución Suprema para o Estudo da Lingua Hebrea».

## Historia 
A Academia substituíu o Consello da Lingua Hebrea (*Vaʻad ha-lashon ha-ʻIvrit*) establecido en 1890 por Eliezer Ben-Yehuda, quen foi o seu primeiro presidente. Conforme o hebraico se converteu na lingua falada en Palestina e foi adoptada polo sistema educativo, o Consello da Lingua Hebrea publicou numerosos boletíns e dicionarios. Acuñou miles de palabras que están en uso diario actualmente.

A súa sucesora, a Academia da Lingua Hebrea, continuou con esta misión e é responsábel da creación de novas palabras en hebraico, a fin de adaptarse ás mutacións da propia sociedade contemporánea.

Embora o negocio da academia sexa crear novas palabras a partir de raíces e estruturas hebreas para substituír préstamos derivados doutras linguas, o seu propio nome é un préstamo, "akademya". Ela mesma aborda esta ironía na súa páxina web.

O obxectivo da academia, tal como se define na súa Constitución, é «dirixir o desenvolvemento da lingua hebrea de acordo coa súa natureza» (לכוון את דרכי התפתחותה של הלשון העברית לפי טבעה). A Academia é a encargada de establecer a variedade padrón do hebraico moderno baseada no desenvolvemento histórico do idioma; mais élle outorgada a última palabra no que respecta a asuntos relacionados con ortografía, gramática, transliteración e puntuación. Ademais, tamén redacta un Dicionario Histórico Hebreo.

## Organización 
A Academia está integrada por 23 membros, entre eles lingüistas, profesores en estudos xadaicos e bíblicos, así como catedráticos doutras disciplicas, poetas, escritores e tradutores, entre outros. As decisións da Academia son de carácter obrigatorio para todas as reparticións oficiais israelís.

## Véxase tamén 
### Ligazóns externas: 
* Páxina web da Academia da Lingua Hebrea (en inglés e hebreo)
Gabriela García

**Gabriela Antonia García Segura**, coñecida como **Gaby**, nada en Tunapuy, Estado Sucre, Venezuela, o 2 de abril de 1997, é unha futbolista venezolana, que xoga de dianteira e centrocampista no Atlético de Madrid, da Primeira División. Entre 2017 e 2021 militou no Deportivo da Coruña, club do que é a segunda máxima goleadora histórica, con 73 goles en 113 partidos. É internacional coa selección de Venezuela.

## Traxectoria 
Practicou varios deportes, destacando no balonmán, e aos 15 anos pasou ao fútbol, comezando nun equipo de rapaces. Pasou logo polo Centro Árabe de Carúpano e en 2013 chegou ao Estudiantes de Guárico, onde militou catro anos. 

En 2017 cruzou o Atlántico xunto a Kika para asinaren as dúas co Deportivo da Coruña, que xogaba na Segunda división española. Alí formou unha gran dupla goleadora con Peke e na tempada 2018/19 o equipo ascendeu á Primeira división, con 31 goles de Gaby. Na máxima categoría o adestrador Manu Sánchez atrasou a súa posición ata a mediapunta.

En febreiro de 2021 converteuse na primeira futbolista da historia do Deportivo en acadar os 100 partidos. Militou no club durante catro tempadas e media, disputando un total de 113 encontros oficiais nos que marcou 73 goles. Deixou o club no verán de 2021, sendo naquel momento a xogadora con máis partidos na historia do club (ocupando na actualidade a cuarta praza por detrás de Cris Martínez, Eva Dios e Raquel García) e como a súa segunda máxima goleadora histórica, só por detrás de Peke.

A continuación fichou pola Real Sociedad, onde xogou dous anos. Na súa segunda tempada guiou o equipo donostiarra ata a final da Supercopa de España, na que o se enfrontou ao FC Barcelona, pero nese partido sufriu unha fractura de peroné que a obrigou a pasar polo quirófano.

En xuño de 2024 anunciouse a súa fichaxe polo Atlético de Madrid.

### Selección venezolana 
Foi internacional coa selección venezolanas sub-17, coa que se proclamou campioa suramericana en 2013, e coa que disputou a Copa do Mundo de 2014 en Costa Rica, chegando a semifinais. Coa selección sub-20 foi subcampioa suramericana en 2015 e ao ano seguinte participou na Copa do Mundo en Papúa-Nova Guinea.

Debutou coa selección venezolana absoluta o 10 de xuño de 2017 nun amigable contra a selección mexicana.

## Notas 
## Véxase tamén 
### Ligazóns externas 
* Datos da xogadora en Soccerway .
*Datos da xogadora  na web do Deportivo da Coruña.
José Rodrigues (escultor)

**José Joaquim Rodrigues,**  nado en Luanda o 28 de outubro de 1936  e finado no Porto, o 10 de setembro de 2016, foi un artista plástico portugués.  

## Traxectoria 
Realizou os seus estudos artísticos na Escola Superior de Belas-Artes do Porto, onde completou o curso de Escultura. En 1968, con Armando Alves, Ângelo de Sousa e Jorge Pinheiro formou o grupo Os Quatro Vintes.

Foi un dos fundadores da Cooperativa Cultural Árvore, en Porto, e un dos promotores da Bienal de Vila Nova de Cerveira.

Entre as súas obras máis coñecidas destacan o *Cubo da Praça da Ribeira*, no Porto, e o *Monumento ao Empresário*, na Avenida da Boavista.

A 9 de xuño de 1994, foi agraciado co grao de *Grande-Oficial da Ordem do Infante D. Henrique*.

## Fundação José Rodrigues 
Adquiriu e recuperou unha antiga fábrica de sombreiros - a Fábrica Social -, situada na parroquia de Santo Ildefonso, no Porto, lugar que foi o seu estudo durante vinte anos, para instalar a fundación co seu nome. O edificio integra obradoiros, salas de exposicións, permanentes e temporais, e un auditorio.

## Galería de imaxes 

Ficheiro:Cervo.JPG|*Cervo* (Vila Nova de Cerveira)
Ficheiro:Oporto-65 (8609742213).jpg|*O Cubo* (Porto)
Ficheiro:Cavaleiro portugués Recontro de Arcos de Valdevez.jpg|*Arcos de Valdevez*
Ficheiro:Ines Negra 2.JPG|*Ines Negra* (Melgaço)
Ficheiro:Monumento ao Empresario.jpg|*Monumento ao Empresário* (Porto)
Ficheiro:Prometheus in Gualtar Campus.jpg|*Prometeu agrilhoado* (Braga)

## Notas 
## Véxase tamén 
### Ligazóns externas 
* Web da Fundación José Rodrigues
*Entrevista no xornal «*A Página da Educação*», 2001 
*Artigo de Pedro Rios: «Artes: Fundação José Rodrigues vai nascer no coração do Porto»
*Ficha como antigo estudante na Escola Superior de Belas Artes do Porto
*Ficha de premios na Escola Superior de Belas Artes do Porto
Eremophilus mutisii

***Eremophilus mutisii*** é unha especie de siluriforme da familia Trichomycteridae, e o único membro do seu xénero. Este peixe medra arredor de 30 centímetros e orixinario da conca do río Bogotá, o cal é un afluente do río Magdalena. Probabelmente foi introducido nos vales de Ubaté, Chiquinquirá e Tundama, en Colombia.

## Hábitat 
É un peixe de auga doce e de clima frío (10&nbsp;°C-13&nbsp;°C). A especie foi introducida fóra da súa distribución natural no lago de Tota e na lagoa da Cocha como alimento para a troita.

## Notas
Alberto Rodríguez Rodríguez

**Alberto Rodríguez Rodríguez**, nado en Santa Cruz de Tenerife o 11 de decembro de 1981, é un ex-deputado español de Podemos no Congreso dos Deputados, obreiro industrial de formación e tamén coñecido polo seu labor como activista social.

## Traxectoria 
Fillo dunha mestra e dun electricista, Alberto Rodríguez naceu no barrio obreiro de Ofra, en Santa Cruz de Tenerife, onde residiu até a súa elección como deputado. Estudou un ciclo superior de química ambiental e traballou durante nove anos como operario nunha refinaría de petróleo, na que participou como representante sindical. Militou en Esquerda Unida e estivo implicado en diferentes movementos sociais, como o estudantil (Sindicato de Estudiantes Canario e Comité de Estudiantes), en protestas contra as guerras e en convocatorias polos dereitos civís. Como consecuencia do seu activismo, foi detido en 2012 durante as manifestacións do 15-M pero quedou absolto. Dende o 13 de xaneiro de 2016 é deputado de Podemos no Congreso pola provincia de Santa Cruz de Tenerife.

O 5 de xuño de 2019 anunciouse que sería o novo secretario de organización de Podemos en substitución de Pablo Echenique.

O 20 de xaneiro de 2021 o Tribunal Supremo imputou a Rodríguez por un presunto delito de atentado contra a autoridade e falta ou delito leve de lesións por uns incidentes acontecidos en 2014. O alto tribunal iniciou o procedemento unha vez que o Congreso dos Deputados aceptou o suplicatorio solicitado en decembro de 2020. Foi finalmente inhabilitado como deputado o 22 de outubro de 2021, após unhas semanas de polémica entre o Tribunal Supremo e o Congreso dos Deputados. Porén, en xaneiro de 2024 o Tribunal Constitucional fallou que Rodríguez non debería ser condenado a prisión, senón simplemente a unha pena pecuniaria, polo que non debera perder o seu escano.

## Notas